2019 కేరళ వరదలు

thumb|అంగమాలిలో వరదనీటితో నిండిన రహదారి
8 ఆగస్టు 2019న రుతుపవనాల కాలంలో భారీ వర్షపాతం కారణంగా కేరళలో తీవ్రమైన వరదలు సంభవించాయి. భారీ వర్షాల ప్రస్తుత పరిస్థితుల్లో భద్రతా చర్యగా భారత వాతావరణ శాఖ ఉత్తర, మధ్య కేరళలోని 9 జిల్లాల్లో రెడ్ అలర్ట్, మధ్య కేరళలోని 3 జిల్లాల్లో ఆరెంజ్ అలర్ట్, దక్షిణ కేరళలోని 2 జిల్లాల్లో ఎల్లో అలర్ట్ జారీ చేసింది. వేలాది మంది ప్రజలను సురక్షిత ప్రాంతాలకు, పునరావాస శిబిరాలకు తరలించారు. 19 ఆగస్టు 2019 నాటికి వర్షాల సంబంధిత ఘటనల వల్ల మొత్తం 121 మంది మరణించారు.

ఆగస్టు 2018లో రాష్ట్రంలో మరొక భారీ వరద ( 2018 కేరళ వరదలు ) సంభవించింది, ఇందులో 470 మందికి పైగా మరణించారు, US$5.8 బిలియన్ల (₹40,000 కోట్లు) విలువైన ఆస్తులు ధ్వంసమయ్యాయి.
## కారణాలు
అరేబియా సముద్రంలో ఏర్పడిన అల్పపీడనం వల్ల తీవ్రమైన వర్షాలు కురిశాయి, ఫలితంగా కేరళలో తీవ్రమైన ఉష్ణప్రసరణ (convection) ఏర్పడింది. ప్రతి సంవత్సరం దక్షిణాసియాలోని కొన్ని ప్రాంతాలు జూన్, సెప్టెంబర్ మధ్య కురిసే రుతుపవనాలు అని పిలువబడే భారీ వర్షాల బారిన పడతాయి. ఈ ప్రాంతంలో గాలి వీచే దిశలలో మార్పు వల్ల ఇది సంభవిస్తుంది. ఈ మార్పు వల్ల వేసవిలో భారీ వర్షాలు, ఇతర నెలల్లో సుదీర్ఘ పొడి వాతావరణం ఏర్పడతాయి. భారతదేశంలో రుతుపవనాల వర్షాలు దేశ వార్షిక వర్షపాతంలో 70% అందిస్తాయి. వర్షం చాలా త్వరగా, భారీగా కురవడం వల్ల ఆకస్మిక వరదలు సంభవిస్తాయి. 2018లో అసాధారణ వర్షపాతానికి దారితీసిన కారణమే 2019లో తీవ్రమైన సంఘటనలకు పునరావృతమై ఉండవచ్చు; అనగా ఉష్ణమండల పసిఫిక్ సైనోప్టిక్ అవాంతరాల ద్వారా ప్రేరేపించబడిన మధ్య-ట్రోపోస్పియర్‌లోని హై-ఫ్రీక్వెన్సీ మిక్స్‌డ్ రాస్బీ-గ్రావిటీ తరంగాలు.  

ఈ హై-ఫ్రీక్వెన్సీ తరంగాలు హిందూ మహాసముద్ర బేసిన్ గుండా వ్యాపించినప్పుడు తుఫాను, యాంటీ-సైక్లోనిక్ ప్రసరణలుగా వ్యక్తమయ్యాయి, ఉష్ణమండల ప్రాంతాల్లో ఉష్ణప్రసరణ మండలాలను స్థాపించడానికి గాలి క్షేత్రాన్ని విస్తరించాయి. 20-40 రోజుల వ్యవధితో కూడిన మాడెన్-జూలియన్ ఆసిలేషన్ దశ ఉష్ణమండలంలో ఉష్ణప్రసరణకు అనుకూలంగా ఉన్నప్పటికీ, తీవ్రమైన సంఘటనల విరామాలలో అసాధారణ అవపాతంతో హై-ఫ్రీక్వెన్సీ మోడ్ మెరుగ్గా సహసంబంధం కలిగి ఉంటుంది. 

## ప్రభావం
19 ఆగస్టు 2019 నాటికి కేరళ రాష్ట్రవ్యాప్తంగా వరదల కారణంగా 121 మంది మరణించారు. 2 లక్షల మందికి పైగా ప్రజలు వరదల వల్ల ప్రత్యక్షంగా నష్టపోయారు, వారిని కేరళలోని వివిధ ప్రాంతాల్లోని 1318 పునరావాస శిబిరాలకు తరలించారు. విమానాశ్రయ అధికారులు వరద ప్రభావితమైన కొచ్చిన్ అంతర్జాతీయ విమానాశ్రయంలో కార్యకలాపాలను 11 ఆగస్టు 2019న 15:00 (IST) వరకు నిలిపివేశారు. కేరళ రాష్ట్ర విపత్తు నిర్వహణ సంస్థ డేటా ప్రకారం ఆగస్టు 8, 19 మధ్యకాలంలో 1,789 ఇళ్లు పూర్తిగా ధ్వంసం కాగా, పాక్షికంగా దెబ్బతిన్న ఇళ్ల సంఖ్య 14,542 గా ఉంది.

2 రోజుల వ్యవధిలో 80 కొండచరియలు విరిగిపడిన ఘటనలు జరిగాయని ముఖ్యమంత్రి తెలిపారు. చాలా మంది సజీవ సమాధి అయ్యారు, వారి ఆచూకీ లభించలేదు. విపత్తులు సహాయక చర్యలకు ఆటంకం కలిగించడంతో పరిస్థితి విషమంగా మారింది. తీవ్రంగా నష్టపోయిన జిల్లాల్లో వాయనాడ్, మలప్పురం, కోజికోడ్, కన్నూర్, పాలక్కాడ్, ఇడుక్కి, త్రిస్సూర్, ఎర్నాకుళం జిల్లాలు ఉన్నాయి.

## సహాయక చర్యలు
కేరళ రాష్ట్ర విపత్తు నిర్వహణ సంస్థ, కేరళ పోలీసులు, కేరళ అగ్నిమాపక, రెస్క్యూ సర్వీసెస్‌తో పాటు భారత వైమానిక దళం, భారత నావికాదళం, పౌరులు, సేవా భారతి, DYFI, SFI, భారత యువజన కాంగ్రెస్, వైట్ గార్డ్ వాలంటీర్లు లాంటి స్వచ్ఛంద కార్యకర్తలు, తీరప్రాంత కేరళకు చెందిన మత్స్యకారులు వరద ప్రభావిత ప్రాంతాల్లో సహాయక చర్యల్లో చురుకుగా పాల్గొన్నారు. అయితే భారీ వర్షాలు, కొండచరియలు విరిగిపడటంతో కూడిన ప్రతికూల వాతావరణం వాయనాడ్, మలప్పురం, కోజికోడ్ జిల్లాలలోని కొండ ప్రాంతాలలో సహాయక చర్యలకు ఆటంకం కలిగించింది. సహాయక చర్యల్లో పాల్గొనడానికి ఆర్మీ, నేవీ, వైమానిక దళం, కోస్ట్ గార్డ్ కు చెందిన 173 బృందాలతో పాటు 83 జాతీయ విపత్తు ప్రతిస్పందన దళం (NDRF) బృందాలను మోహరించారు.

జంతువుల రక్షణను స్థానిక స్వచ్ఛంద సంస్థలు, కార్యకర్తలు ప్రధానంగా వాయనాడ్, నిలంబూర్ వంటి ప్రదేశాలలో క్షేత్రస్థాయిలో నిర్వహించారు. నిలంబూర్‌లో హ్యూమన్ సొసైటీ ఇంటర్నేషనల్/ఇండియాకు చెందిన సాలీ వర్మ విశేష కృషి చేశారు, అక్కడ ఆకలితో అలమటిస్తున్న జంతువులకు సుమారు 500 కిలోల కుక్కల ఆహారం, 5000 కిలోలకు పైగా పశువుల మేత, 2500 కిలోల మేకల మేత పంపిణీ చేశారు.

## పరిహారం, ఆర్థిక సహాయం
కుండపోత వర్షాల వల్ల నష్టపోయిన విపత్తు బాధిత కుటుంబాలందరికీ రూ.10,000 వరకు తక్షణ ఆర్థిక సహాయం ప్రకటించారు. ఇళ్లు పూర్తిగా ధ్వంసమైన లేదా నివాసయోగ్యంగా లేని వారికి రూ. 4 లక్షలు, వర్షం బీభత్సం, కొండచరియలు విరిగిపడటం వల్ల ఇళ్లు, భూమిని కోల్పోయిన వారికి రూ. 10 లక్షలు ఇవ్వబడతాయని ముఖ్యమంత్రి మంత్రివర్గ సమావేశంలో తెలిపారు. కేరళ ప్రభుత్వం వరద సహాయ ప్యాకేజీ ప్రకటన; విపత్తు బాధిత కుటుంబాలకు రూ. 10,000 తక్షణ సహాయం

ఆగస్టు 2019లో ముఖ్యమంత్రి సహాయ నిధికి ప్రజలు ఎంతో ఉదారంగా విరాళాలు అందించారు. 15 ఆగస్టు 2019 రాత్రి 19:40 నాటికి ఆదాయం ₹4368.2 కోట్లుగా ఉంది.

## ఇవి కూడా చూడండి
*2019 భారత వరదలు
*2018 కేరళ వరదలు
*2020 కేరళ వరదలు
*కేరళ 2019

## మూలాలు

## బయటి లింకులు

*జూన్ 1 నుండి ఆగస్టు 12 వరకు కేరళలో 2019 వర్షపాతంపై భారత వాతావరణ శాఖ డేటా 

వర్గం:కేరళ
వర్గం:కేరళ చరిత్ర
వర్గం:కేరళలో వరదలు